Stanovte koncept
čo chcete zvestovať svetu?
aké je posolstvo?
je jedno ako úžasne niečo na pohľad vyzerá, pokiaľ to nenesie nejaké posolstvo
Komunikujte na úkor efektnej ozdobnosti
ako môžete vyzdvihnúť koncept?
aký má byť význam dizajnu?
experimentujte s tvarmi, detailmi, efektami
nevhodný výber podoby konceptu môže spôsobiť, že posolstvo bude pôsobiť inak než zamýšľate.
Vždy si ujasnite svoj zámer
jedna vec sa môže javiť viacerými spôsobmi
vrtkavosť a neistota je spoznateľná
Čo je cieľom úlohySnažte sa zodpovedať otázky položené v predošlom texte. Premyslite si, o čom by ste chceli robiť váš projekt, akým obsahom by ste ho chceli naplniť a aké posolstvo má ponúknuť. Forma ani obsah nie sú predpísané. Nápady môžete písať aj na papier. Netreba sa báť kresliť a svoje myšlienky ilustrovať (či už prostredníctvom grafického softvéru alebo aj rukou na papier). Snažte sa byť čo najkonkrétnejší vo vašich nápadoch – pomôže vám to pri ďalšej tvorbe projektu.
Inšpirácie pre typy projektov
- stránka pre softvér – môže byť fiktívny alebo na ktorom pracujete v rámci záverečnej práce
- osobná stránka – venujete sa výtvarnému, tanečnému alebo hudobnému umeniu, zrejme sa zíde prezentácia vašej tvorby
- stránka udalosti – konajú sa vo vašom okolí kačacie hody alebo organizujete bazár s nepotrebnými vecami? dajte o tejto udalosti vedieť ostatným
- stránka produktu / značky – vyrábate doplnky oblečenia alebo hračky z dreva? ukážte svojmu zákazníkovi prezentáciu svojich výrobkov neváhajte pridať svoj nápad
MOŽNÁ UKÁŽKA
Témou môjho projektu by mala byť podporná webstránka k softvéru, na ktorom pracujem v rámci svojej bakalárskej práce.
Softvér nesie názov Explico (zo španielčiny - vysvetlím) a jeho účelom je zobrazenie postupu krok za krokom pre základné operácie s maticami a vektormi (napr. postup rátania determinantov, vektorového súčinu a pod.).
Softvér a teda aj stránka majú slúžiť študentom, ktorí sú účastníkmi úvodného kurzu z lineárnej algebry, čiže sú to najmä prváci z rôznych odborov na našej fakulte.
Tomu by som chcel/-a prispôsobiť aj vzhľad webstránky – teda najmä, aby pôsobil sviežo, avšak nie príliš farebne, aby sa navodil dojem, že sa jedná o serióznu učebnú pomôcku a nie voľnočasovú hru.
Prvý nápad pre logo tohto softvéru je usporiadanie písmen názvu do matice, avšak tu vidím problém, že názov má 7 písmen, čo vieme uložiť len do matice 1x7 alebo 7x1, zaujímavé riešenie by však mohlo vyzerať aj ako priložený obrázok.
Stránka by mala mať niekoľko podstránok, pričom na jednej z nich by malo byť možné softvér stiahnuť, jednu chcem venovať dokumentácii softvéru a taktiež osobitnú stránku chcem pre kontaktné informácie autora.
Na úvodnej stránke by som chcel/-a okrem stručného a výstižného popisu môjho softvéru aj prezentačné video, na ktorom sa ukazuje používateľské rozhranie, prípadne niekoľko snímok, ktoré by tvorili koláž fotografií.